ଚେନ୍ନାଇଃ ଇଂଲଣ୍ଡ ବିପକ୍ଷ ଦ୍ୱିତୀୟ ଟେଷ୍ଟରେ ଚମକିଛନ୍ତି ହିଟ୍ମ୍ୟାନ୍ ରୋହିତ ଶର୍ମା। ଶୁବମନ ଗିଲ୍ ଓ ଅଧିନାୟକ ବିରାଟ କୋହଲି ଖାତା ଖୋଲିପାରି ନଥିବା ବେଳେ ତଥା ପୂଜାରା ଫେଲ୍ ହେବା ସତ୍ତ୍ୱେ ରୋହିତ ଶର୍ମା ଏକ ଜବରଦସ୍ତ ଇଂନିସ ଖେଳି ଶତକ ହାସଲ କରିଛନ୍ତି। ଏହା ହେଉଛି ତାଙ୍କ ଟେଷ୍ଟ କ୍ୟାରିଅରର ୭ମ ଶତକ।
ଆଜିଙ୍କ୍ୟ ରାହାଣେଙ୍କ ସହ ମିଶି ଦଳୀୟ ସ୍କୋରକୁ ଆଗେଇ ନେଉଥିବା ରୋହିତ ଖବର ଲେଖାଯିବା ବେଳକୁ ୧୪୧ ବଲ୍ରେ ୧୦୭ ରନ୍ କରିଛନ୍ତି। ତା' ମଧ୍ୟରେ ରହିଛି ୧୪ଟି ଚୌକା ଓ ୨ଟି ଛକା। ରାହାଣେ ୫୬ଟି ବଲ୍ରୁ ୨୭ ରନ୍ କରିଛନ୍ତି।
ଆଜି ଦଳକୁ ଦ୍ୱିତୀୟ ଓଭରରେ ଲାଗିଥିଲା ପ୍ରଥମ ଝଟକା। ଏହି ଓଭରର ତୃତୀୟ ବଲ୍ରେ ଆଉଟ୍ ହୋଇଥିଲେ ଗିଲ୍। ଓଲି ଷ୍ଟୋନ୍ ତାଙ୍କୁ ଏଲ୍ବିଡବ୍ଲ୍ୟୁ କରିଥିଲେ। ଏହା ପରେ କ୍ରିଜ୍କୁ ଆସିଥିଲେ ଚେତେଶ୍ୱର ପୂଜାରା। ତେବେ ସେ ବି ତିଷ୍ଠି ପାରି ନଥିଲେ। ୨୦.୨ ଓଭରରେ ସେ ଆଉଟ୍ ହୋଇଯାଇଥିଲେ।
